CELEX: 22014D0224
Language: ro
Date: 2014-10-24 00:00:00
Title: Decizia nr. 224/2014 a Comitetului mixt al SEE din 24 octombrie 2014 de modificare a anexei II (Reglementări tehnice, standarde, încercări și certificare) la Acordul privind SEE [2015/1448]

3.9.2015   
            
            
               RO
            
            
               Jurnalul Oficial al Uniunii Europene
            
            
               L 230/27
            
         DECIZIA NR. 224/2014 A COMITETULUI MIXT AL SEE
   din 24 octombrie 2014
   de modificare a anexei II (Reglementări tehnice, standarde, încercări și certificare) la Acordul privind SEE [2015/1448]
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (1) trebuie încorporată în Acordul privind SEE.
            
         
               (2)
            
            
               Directiva 2013/53/UE abrogă, începând de la 18 ianuarie 2016, Directiva 94/25/CE a Parlamentului European și a Consiliului din 16 iunie 1994 de apropiere a actelor cu putere de lege și actelor administrative ale statelor membre referitoare la ambarcațiunile de agrement (2), care este încorporată în Acordul privind SEE și care, în consecință, trebuie abrogată în conformitate cu Acordul privind SEE de la 18 ianuarie 2016.
            
         
               (3)
            
            
               Prin urmare, anexa II la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   Capitolul XXXI din anexa II la Acordul privind SEE se modifică după cum urmează:
   
               1.
            
            
               După punctul 1 (Directiva 94/25/CE a Parlamentului European și a Consiliului) se introduce următorul punct:
               
                           „2.
                        
                        
                           
                              32013 L 0053: Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (JO L 354, 28.12.2013, p. 90).”
                        
                     
         
               2.
            
            
               Textul de la punctul 1 (Directiva 94/25/CE a Parlamentului European și a Consiliului) se elimină de la 18 ianuarie 2016.
            
         Articolul 2
   Textele Directivei 2013/53/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 1 noiembrie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 24 octombrie 2014.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 354, 28.12.2013, p. 90.
   
      (2)  JO L 164, 30.6.1994, p. 15.
   
      (3)  Nu au fost semnalate obligații constituționale.